P6_TA(2007)0158

Compensarea costurilor suplimentare suportate la comercializarea anumitor produse pescăreşti din Azore, Madeira, Insulele Canare şi din departamentele franceze Guiana şi Réunion, pentru perioada 2007-2013 *

Rezoluţia legislativă a Parlamentului European din 26 aprilie 2007 referitoare la propunerea de regulament al Consiliului de instituire a unui regim de compensare a costurilor suplimentare suportate la comercializarea anumitor produse pescăreşti din Azore, Madeira, Insulele Canare şi din departamentele franceze Guiana şi Réunion, pentru perioada 2007-2013 (COM(2006)0740 — C6-0505/2006 — 2006/0247(CNS))

(Procedura de consultare)

Parlamentul European,

- având în vedere propunerea Comisiei înaintată Consiliului (COM(2006)0740) [1],

- având în vedere articolul 37 şi articolul 299 al doilea paragraf din Tratatul CE, în temeiul cărora a fost consultat de către Consiliu (C6-0505/2006),

- având în vedere articolul 51 din Regulamentul său de procedură,

- având în vedere raportul Comisiei pentru pescuit şi avizele Comisiei pentru bugete şi al Comisiei pentru dezvoltare regională (A6-0083/2007),

1. aprobă propunerea Comisiei astfel cum a fost modificată;

2. invită Comisia să îşi modifice propunerea în consecinţă, în conformitate cu articolul 250 alineatul (2) din Tratatul CE;

3. invită Consiliul să informeze Parlamentul, dacă intenţionează să se îndepărteze de la textul aprobat de acesta;

4. solicită Consiliului să îl consulte din nou, dacă intenţionează să modifice în mod substanţial propunerea Comisiei;

5. încredinţează Preşedintelui sarcina de a transmite Consiliului şi Comisiei poziţia Parlamentului.

TEXT PROPUS DE COMISIE | AMENDAMENTELE PARLAMENTULUI |

Amendamentul 1

Titlu

Propunere de regulament al Consiliului de instituire a unui regim de compensare a costurilor suplimentare suportate la comercializarea anumitor produse pescăreşti din Azore, Madeira, Insulele Canare şi din departamentele franceze Guiana şi Réunion, pentru perioada cuprinsă între 2007 şi 2013. | Propunere de regulament al Consiliului de instituire a unui regim de compensare a costurilor suplimentare generate de situaţia ultraperiferică la comercializarea anumitor produse pescăreşti din Azore, Madeira, Insulele Canare şi din departamentele franceze Guiana şi Réunion. (Această modificare se aplică întregului text legislativ.) |

Amendamentul 2

Considerentul -1 (nou)

| (-1) regiunile ultraperiferice au economii fragile, marcate de factori structurali permanenţi care le condiţionează dezvoltarea, şi puţine posibilităţi de diversificare economică, în care sectorul pescuitului şi comunităţile ancestrale de pescari joacă un rol important în menţinerea activităţii economice şi a locurilor de muncă, în amonte şi în aval, precum şi în promovarea coeziunii economice şi sociale. |

Amendamentul 3

Considerentul -1A(nou)

| (-1A) Ar trebui să se ţină seama de particularităţile şi de diferenţele sectoriale existente între regiunile ultraperiferice, acestea din urmă având nevoi diferite. |

Amendamentul 4

Considerentul -1B (nou)

| (-1B) Ar trebui să se ţină seama de creşterea preţurilor la transport şi a cheltuielilor conexe, constatată mai ales după 2003 şi cauzată de creşterea accentuată a preţurilor la petrol, care provoacă o şi mai mare creştere costurilor suplimentare pe care le implică poziţia ultraperiferică. |

Amendamentul 5

Considerentul 1

(1) Sectorul pescuitului în regiunile ultraperiferice ale Comunităţii întâmpină dificultăţi, printre care costuri suplimentare suportate la comercializarea anumitor produse pescăreşti, care rezultă din dezavantajele specifice recunoscute la articolul 299 alineatul (2) din Tratat şi, în principal, din cheltuielile de transport către continentul european. | (1) Sectorul pescuitului în regiunile ultraperiferice ale Comunităţii întâmpină dificultăţi, în special costuri suplimentare suportate la producţia şi la comercializarea anumitor produse pescăreşti, care rezultă din dezavantajele specifice recunoscute la articolul 299 alineatul (2) din Tratat şi, în special, din cheltuielile de transport către continentul european. |

Amendamentul 6

Considerentul 5

(5) Statele membre ar trebui să fixeze cuantumurile compensaţiilor la un nivel care să permită o compensare adecvată a costurilor suplimentare, care rezultă din dezavantajele specifice regiunilor ultraperiferice şi, în special, din cheltuielile de transport al produselor către continentul european. Pentru a evita o compensare în exces, aceste cuantumuri ar trebui să fie proporţionale cu costurile suplimentare pe care ajutorul urmăreşte să le compenseze şi nu trebuie în nici un caz să depăşească un anumit procent din cheltuielile de transport către continentul european şi alte cheltuieli conexe. În acest scop, ar trebui să se ţină seama, de asemenea, de alte tipuri de intervenţii publice care au efect asupra nivelului costurilor suplimentare. | (5) Statele membre ar trebui să fixeze cuantumurile compensaţiilor la un nivel care să permită o compensare adecvată a costurilor suplimentare, care rezultă din dezavantajele specifice regiunilor ultraperiferice şi, în special, din cheltuielile de transport al produselor către continentul european. Pentru a evita o compensare în exces, aceste cuantumuri ar trebui să fie proporţionale cu costurile suplimentare pe care ajutorul urmăreşte să le compenseze. În acest scop, ar trebui să se ţină seama, de asemenea, de alte tipuri de intervenţii publice care au efect asupra nivelului costurilor suplimentare. |

Amendamentul 7

Considerentul 5a (nou)

| (5a) Ar trebui să se ţină seama în mod corespunzător de importanţa socioeconomică pe care o are pescuitul costier la scară mică şi pescuitul artizanal pentru regiunile ultraperiferice şi de nevoia de a crea condiţiile necesare dezvoltării acestora. |

Amendamentul 8

Considerentul 5b (nou)

| (5b) Aprovizionarea pe piaţa comunitară trebuie autorizată în limita capacităţii actuale de producţie, atunci când capturile flotelor de pescuit din regiunile ultraperiferice nu sunt suficiente pentru aprovizionarea industriei locale de transformare a peştelui. |

Amendamentul 9

Considerentul 6

(6) Pentru realizarea adecvată a obiectivelor prezentului regulament şi pentru a garanta respectarea politicii comune în domeniul pescuitului, ajutorul ar trebui să fie limitat la produsele pescăreşti capturate şi transformate în conformitate cu normele aplicabile. | (6) Pentru atingerea adecvată a obiectivelor prezentului regulament şi pentru a garanta respectarea politicii comune în domeniul pescuitului, ajutorul ar trebui să fie acordat produselor pescăreşti capturate şi transformate în conformitate cu normele aplicabile, precum şi altor materii prime utilizate la prelucrarea peştelui. |

Amendamentul 10

Considerentul 7a (nou)

| (7a) Pentru a compensa constrângerile specifice producţiei piscicole cu care se confruntă regiunile ultraperiferice, cauzate de depărtare, caracterul insular, suprafaţa redusă, relief, climă şi dependenţa economică de un număr mic de produse, care caracterizează aceste regiuni, se poate acorda o derogare de la politica practicată de Comisie privind neautorizarea ajutoarelor de stat de exploatare în sectoarele producţiei, transformării şi comercializării produselor pescăreşti prevăzute în Tratat. |

Amendamentul 11

Considerentul 9

(9) Pentru a permite adoptarea unei decizii privind continuarea regimului de compensare după 2013, Comisia ar trebui să prezinte Parlamentului European, Consiliului şi Comitetului Economic şi Social European, în timp util, înainte de încheierea regimului, un raport bazat pe o evaluare independentă. | (9) Pentru a permite o revizuire a regimului de compensare, ţinând seama de îndeplinirea obiectivelor prezentului regulament, Comisia ar trebui să prezinte, până la 31 decembrie 2011, Parlamentului European, Consiliului şi Comitetului Economic şi Social European, un raport bazat pe o evaluare independentă, care să demonstreze impactul acţiunilor desfăşurate în cadrul prezentului regulament şi să fie însoţit, dacă este necesar, de propuneri legislative adecvate. |

Amendamentul 12

Articolul 1, teza introductivă

Prezentul regulament instituie, pentru perioada cuprinsă între 2007 şi 2013, un regim (denumit în continuare "compensarea") destinat compensării costurilor suplimentare suportate de agenţii economici definiţi la articolul 3, la comercializarea anumitor produse pescăreşti din următoarele regiuni, costuri cauzate de dezavantajele specifice regiunilor respective: | Prezentul regulament instituie, pentru perioada cuprinsă între 2007 şi 2013, un regim (denumit în continuare "compensarea") destinat compensării costurilor suplimentare, generate de situaţia ultraperiferică, suportate de operatorii economici definiţi la articolul 3, la comercializarea anumitor produse pescăreşti din următoarele regiuni ultraperiferice, costuri cauzate de dezavantajele specifice regiunilor respective: |

Amendamentul 13

Articolul 3 alineatul (1) teza introductivă

(1) Se plăteşte o compensaţie următorilor agenţi economici care suportă costuri suplimentare la comercializarea produselor pescăreşti: | (1) Se plăteşte o compensaţie următorilor operatori economici care suportă costuri suplimentare generate de situaţia ultraperiferică la comercializarea produselor pescăreşti din regiunile menţionate la articolul 1: |

Amendamentul 14

Articolul 3 alineatul (1) litera (c)

(c)agenţii economici din sectorul transformării sau al comercializării, în nume propriu sau în asociaţii, care suportă costuri suplimentare la comercializarea produselor în cauză. | (c)operatorii economici din sectorul transformării sau al comercializării, în nume propriu sau în asociaţii, care suportă costuri suplimentare la producţia, la prelucrarea şi la comercializarea produselor în cauză. |

Amendamentul 15

Articolul 4 alineatul (3) litera (ca) (nouă)

| (ca) monitorizarea. |

Amendamentul 16

Articolul 4 alineatul (4) litera (b)

(b)capturate de nave comunitare de pescuit care nu sunt înmatriculate într-un port al uneia dintre regiunile menţionate la articolul 1; | (b)capturate de nave comunitare de pescuit care nu sunt înmatriculate într-un port al uneia dintre regiunile menţionate la articolul 1, cu excepţia recursului la utilizarea peştelui capturat de nave comunitare, atunci când capturile din regiunile în cauză nu sunt suficiente pentru industria proprie de transformare; |

Amendamentul 17

Articolul 4a (nou)

| Articolul 4a Alte produse eligibile Se poate, de asemenea, acorda compensaţie produselor utilizate în prelucrarea produselor pescăreşti în măsura în care această compensare nu se suprapune cu alte ajutoare comunitare acordate acestor produse. |

Amendamentul 18

Articolul 5 alineatul (2) litera (a)

(a)pentru fiecare produs pescăresc, de costurile suplimentare cauzate de dezavantajele specifice regiunilor în cauză, în special de cheltuielile de transport către continentul european; | (a)pentru fiecare produs pescăresc, de costurile suplimentare cauzate de dezavantajele specifice regiunilor în cauză, în special de cheltuielile de transport către continentul european şi între regiunile învecinate menţionate la articolul 1; |

Amendamentul 19

Articolul 5 alineatul (2) litera (b)

(b)de orice alt tip de intervenţie publică care are efect asupra nivelului costurilor suplimentare. | (b)pentru fiecare produs pescăresc, de costurile suplimentare aferente cheltuielilor de transport în interiorul fiecărei regiuni menţionate la articolul 1, cauzate de dispersia geografică; |

Amendamentul 20

Articolul 5 alineatul (2) litera (ba) (nouă)

| (ba)de tipul de beneficiari, ţinându-se seama în mod special de pescuitul costier la scară mică şi de pescuitul artizanal; |

Amendamentul 21

Articolul 5 alineatul (2) litera (bb) (nouă)

| (bb)de orice alt tip de intervenţie publică care are efect asupra nivelului costurilor suplimentare. |

Amendamentul 22

Articolul 5 alineatul (3)

(3) Compensarea costurilor suplimentare este proporţională cu costurile suplimentare pe care urmăreşte să le compenseze şi nu depăşeşte 75% din cheltuielile de transport către continentul european şi alte cheltuieli conexe. | (3) Compensarea costurilor suplimentare este proporţională cu costurile suplimentare pe care urmăreşte să le compenseze şi trebuie să acopere cheltuielile de transport către continentul european şi între regiunile menţionate la articolul 1 şi alte cheltuieli conexe. |

Amendamentul 23

Articolul 5 alineatul (4) litera (a)

(a) Azore şi Madeira: 4.283.992 EUR; | (a) Azore şi Madeira: 4.855.314 EUR; |

Amendamentul 24

Articolul 5 alineatul (4) litera (b)

(b) Insulele Canare: 5.844.076 EUR; | (b) Insulele Canare: 6.623.454 EUR; |

Amendamentul 25

Articolul 5 alineatul (4) litera (c)

(c) Guiana franceză şi Réunion: 4.868.700 EUR. | (c) Guiana franceză şi Réunion: 5.518.000 EUR. |

Amendamentul 26

Articolul 5 alineatul (4a) (nou)

| (4a) Sumele prevăzute la alineatul (4) sunt supuse, anual, ajustării tehnice menţionate la punctul 16 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară [2] |

Amendamentul 27

Articolul 7 alineatul (1)

(1) În termen de patru luni de la intrarea în vigoare a prezentului regulament, statele membre în cauză comunică Comisiei lista şi cantităţile menţionate la articolul 4 alineatul (1) şi nivelul de compensare menţionat la articolul 5 alineatul (1), denumite în continuare în comun "planul de compensare". | (1) În termen de patru luni de la intrarea în vigoare a prezentului regulament, statele membre în cauză comunică Comisiei lista şi cantităţile menţionate la articolul 4 alineatul (1), nivelul de compensare menţionat la articolul 5 alineatul (1) şi o listă detaliată a măsurilor ce urmează să fie aplicate pentru a se garanta respectarea dispoziţiilor articolului 4 alineatele (2), (3) şi (4), denumite în continuare în comun "planul de compensare". |

Amendamentul 28

Articolul 7 alineatul (4)

(4) În cazul în care un stat membru îşi modifică planul de compensare în temeiul articolului 6, acesta comunică planul modificat Comisiei. Procedura prevăzută la alineatele (2) şi (3) se aplică mutatis mutandis. | (4) În cazul în care un stat membru îşi modifică planul de compensare în temeiul articolului 6, acesta comunică planul modificat Comisiei. În absenţa unei reacţii din partea Comisiei în termen de patru săptămâni de la primirea planului modificat, acesta este considerat aprobat. |

Amendamentul 29

Articolul 7a (nou)

| Articolul 7a Modularea cuantumurilor Se poate efectua o modulare între regiunile care aparţin aceluiaşi stat membru, în limitele cadrului financiar global al prezentului regulament. |

Amendamentul 30

Articolul 7b (nou)

| Articolul 7b Ajutoare de stat (1) În ceea ce priveşte produsele pescăreşti cărora li se aplică articolele 87, 88 şi 89 din Tratat, Comisia poate autoriza ajutoare de exploatare în sectoarele de producţie, transformare şi comercializare pentru a compensa dezavantajele specifice în regiunile ultraperiferice, care decurg din caracteristicile şi condiţiile speciale. (2) În acest caz, statele membre notifică Comisia în legătură cu aceste ajutoare ca parte a sistemelor de compensare, iar Comisia le aprobă în conformitate cu articolul 7. Se consideră că ajutoarele astfel notificate îndeplinesc obligaţia de a furniza informaţii prevăzută la articolul 88 alineatul (3) prima teză din tratat. |

Amendamentul 31

Articolul 8 alineatul (1)

(1) Fiecare stat membru interesat elaborează un raport anual privind aplicarea compensării şi îl transmite Comisiei până la 30 aprilie a fiecărui an. | (1) Fiecare stat membru interesat elaborează un raport anual privind aplicarea compensării şi îl transmite Comisiei până la 30 iunie a fiecărui an. |

Amendamentul 32

Articolul 8 alineatul (2)

(2) Până la 31 decembrie 2011, Comisia prezintă Parlamentului European, Consiliului şi Comitetului Economic şi Social European un raport privind aplicarea compensării, pe baza unei evaluări independente, însoţit, dacă este necesar, de propuneri legislative. | (2) Până la 31 decembrie 2011, şi apoi o dată la cinci ani, Comisia prezintă Parlamentului European, Consiliului şi Comitetului Economic şi Social European un raport privind aplicarea compensării, pe baza unei evaluări independente, însoţit, dacă este necesar, de propuneri legislative. |

Amendamentul 33

Articolul 10

Statele membre adoptă dispoziţii adecvate pentru a asigura respectarea cerinţelor enunţate în prezentul regulament şi regularitatea operaţiunilor. | Statele membre adoptă dispoziţii adecvate pentru a asigura respectarea cerinţelor enunţate în prezentul regulament şi regularitatea operaţiunilor. Dispoziţiile privind trasabilitatea produselor pescăreşti sunt suficient de detaliate pentru a permite identificarea produselor care nu sunt eligibile pentru compensare. |

Amendamentul 34

Articolul 14 alineatul (2)

Prezentul regulament se aplică de la 1 ianuarie 2007până la 31 decembrie 2013. | Prezentul regulament se aplică începând cu 1 ianuarie 2007. |

[1] Nepublicată încă în JO.

[2] JO C 139, 14.6.2006, p. 1.

--------------------------------------------------